**Regulament de compensare, decontare**

**şi gestionare a riscului** **pentru contracte Futures cu activ suport gazele naturale**

**aplicabil incepand cu 16.11.2020**

**CAPITOLUL I – Prevederi generale**

**Articolul 1- Scopul prezentului Regulament**

1. Prezentul Regulament prevede modul de realizare a Serviciilor de către BRM, pentru obligațiile asumate de către MC în virtutea Contractelor.
2. În calitate de Contraparte Centrală, BRM:
3. Garantează MC titulari ai Pozițiilor înregistrate respectarea obligațiilor financiare aferente respectivelor Poziții, din momentul înregistrării și până la închiderea lor;
4. Își asumă în mod simultan calitatea de cumpărător pentru vânzător și calitatea de vânzător pentru cumpărător, în cadrul Tranzacțiilor, printr-o operațiune juridică de novație.
5. Prezentul Regulament este emis în conformitate cu prevederile Legii 123/2012 și Procedurii de tranzacţionare a contractelor futures cu activ suport gazele naturale pe piata administrata de Bursa Romana de Marfuri S.A, în condițiile utilizării BRM ca si Contraparte Centrala

**Articolul 2 – Definiții și interpretare**

1. Cu excepția cazurilor în care contextul impune contrariul, următorii termeni și expresii utilizați în prezentul Regulament, scriși cu majuscule, vor fi definiți după cum urmează:
2. Acordul de Acceptare a MC – contract scris în conformitate cu prevederile Regulamentului, încheiat între BRM și un MC, prin intermediul căruia, ambele Parti acceptă prevederile prezentului Regulament;
3. Activ Suport – gaze naturale vehiculate în sistemul de transport al OTS;
4. ANRE – reprezintă Autoritatea Națională de Reglementare în Domeniul Energiei;
5. Apel în Marjă – suma pe care MC este obligat să o depună în Cont pentru a suplimenta valoarea soldului Contului cel puțin până la valoarea Limitei de Risc rezultata ca urmare a necesarului de Marje si/sau Marcarii Zilnice la Piata;
6. BRM - Bursa Română de Mărfuri (Romanian Commodities Exchange) S.A., având sediul social în București, Str. Buzești nr. 50-52, etaj 7, Sector 1, Cod 011015, Reg. Com. J40/19450/1992, CIF RO1562694;
7. Cascadare – un mecanism care asigură împărțirea unui Contract cu perioadele de livrare mai mari de o lunăși înlocuirea Poziției inițiale cu Poziții în seturi de Contracte cu scadență relativ mai scurtă (3 luni pentru trimestru, primele 3 luni si 1 trimestru pentru sezon/semestru iar pentru an primele 3 și ultimele 3 trimestre)însumând exact cantitatea Activului Suport din Contractul inițial și păstrând exact prețul din Tranzacțiile aferente Contractului inițial. Procedura înlocuiește Poziția inițială, generând noi Poziții cu scadențe mai scurte;
8. Compensare – mecanism prin care Contrapartea Centrală determină Pozitia Neta si diferențele nete de profit/pierdere înregistrate ca urmare a încheierii de Tranzacții de către un MC si/sau Marcării Zilnice la Piață, în urma căruia Contrapartea Centrală ajustează Marjele conform expunerii financiare nete a unui MC
9. Contract Futures sau Contract– reprezintă un tip de contract la termen definit prin Specificații conform procedurii de tranzactionare a Pieței și acceptat conform prezentului Regulament pentru a beneficia de Servicii.

;

1. Contul - cont tehnic, deschis, alocat si gestionat de BRM pentru fiecare MC, prin care BRM ține evidența Garanțiilor, drepturilor și obligațiilor, operatiunilor cu plati si incasari si a profitului/pierderii realizate de MC în baza Serviciilor de care aceștia beneficiază;
2. Contul de Disponibil – cont bancar deschis de către fiecare MC și asupra căruia BRM are drepturi de debitare directă;
3. Contraparte Centrală – rolul asumat de către BRM prin care se interpune printr-un proces de novație într-o Tranzacție, devenind cumpărător comun pentru vânzători și vânzător comun pentru cumpărători, în legătură cu Pozițiile înregistrate în Platforma de Clearing;
4. Fondul de Garantare – fond comun în care se colectează contribuțiile individuale ale MC și ale BRM, care asigură resursele necesare bunei funcţionări a mecanismului de compensare-decontare a Tranzacţiilor în cazul neîndeplinirii obligațiilor financiare de către MC; Fondul de garantare este creat la nivelul BRM pentru platforma de tranzactionare a contractelor futures si platforma de tranzactionare a contractelor forward, ambele operate si administrate de BRM cu procedurile specifice de tranzactionare si post tranzactionare cu BRM in calitate de Contraparte Centrala.
5. Forward - contract la termen care stabilește o Tranzacție având ca obiect livrarea Activului Suport, într-o cantitate specificată, într-o Perioadă de Livrare predefinită, la un preț stabilit în momentul Tranzacției;
6. Garanție – Scrisoare de garantie bancara si/sau Cont Escrow conform *Instructiunii 1* privind *Garantiile destinate acoperirii riscurilor financiare*, parte a prezentului regulament , folosite de MC pentru acoperirea riscurilor financiare față de BRM, incluzând, dar fără a se limita la Marje;
7. Inlocuirea pozitiei – mecanism prin care BRM intervine in caz de neincadrare in Limita de Risc, neonorarea Apelului in Marja si de nelivrare/neplata a gazelor naturale, din partea unui MC, prin cedarea prin tranzactie pe pietele pe termen scurt si/sau mediu si lung administrate de BRM a pozitiei MC in culpa;
8. Instrucțiune – set de reguli specifice emise de BRM în vederea aplicării prevederilor prezentului Regulament, fiind parte integranta a prezentului Regulament;
9. Limita de Risc - Marja necesară calculată de BRM pentru a acoperi expunerea tuturor Pozițiilor cumulata cu sumele datorate de un MC ca urmare a Marcarii Zilnice la Piata;
10. Limita de Tranzacționare – Valoarea maximă a expunerii financiare, actualizata in timp real, pe care un MC și-o poate asuma fata de BRM, in raport cu Pozițiile și Tranzacțiile înregistrate în Platforma de Clearing și Ordinele înregistrate în Platforma de Clearing;
11. Marcarea Zilnica la Piata – metoda de evaluare zilnica a Tranzactiilor si/sau Pozitiilor Nete, pe baza Prețului Zilnic de Decontare prin care se determina profitul sau pierderea zilnica la nivel de Contract si cumulativ la nivel de Cont pentru un MC;
12. Marja – Modalitate de evidentiere a garantiei blocate in Contul unui MC, in scopul asigurarii managementului riscului la nivelul Contrapartii Centrale
13. Marja de Livrare Fizică - Marja necesară acoperirii riscului financiar legat de costul de înlocuire de către Contraparte a Pozițiilor deschise aferente Contractelor intrate în Perioada de Livrare și în legătură cu riscul financiar de nelivrare/neplată a Activului Suport conform Contractului;
14. Marja de Variație – Drepturile si obligatiile inregistrate in Contul unui MC in fonduri banesti evidentiate pe baza zilnica realizata ca urmare incheierii de Tranzactii zi Marcarii Zilnice la Piata. Notiunea este similara cu Profitul/Pierderea realizatama
15. Marja Inițială – Marja necesară introducerii/mentinerii de Ordine pentru tranzacționarea fiecărui Contract in sistemul de tranzactionare al BRM sau înregistrării unei Tranzacții pentru fiecare Contract, pentru acoperirea riscului rezultat din Pozițiile deschise aferente respectivului Ordin sau Tranzactiei,;
16. MC – Membru Compensator – entitate care îndeplineşte cerinţele de admitere stabilite de BRM și a semnat Acordul de Acceptare a MC, prin care este autorizat de BRM să beneficieze de Servicii și acționează simultan în calitate de participant la Piață;
17. Operator de Piață – BRM, în calitate de operator al Pieței;
18. Ordin – expresia unei oferte de cumparare/vanzare a unui MC de tranzacționare a Activului Suport, în calitate de cumpărător sau vânzător pe baza unui Contract sau multiplu de Contracte, înregistrată în Platforma de Clearing. De la momentul la care este înregistrat în Platforma de Clearing, și în condițiile în care nu este anulat, un Ordin este, din punct de vedere al calcului expunerii financiare maxime pe care un MC și-o poate asuma vis-a-vis de BRM echivalent unei Tranzacții înregistrate;
19. OTS – Operatorul de Transport și Sistem, respectiv SNTGN Transgaz SA;
20. Perioada de Livrare – perioada în care trebuie livrat Activul Suport, conform Specificațiilor fiecărui Contract conform procedurii de tranzactionare a Pietei , conform
21. Perioada de Tranzacționare – intervalul de timp cuprins între data încheierii unei Tranzacții și prima Zi a Perioadei de Livrare;
22. Piață – Piata produselor standard de tipul Contractelor Futures disponibile la tranzactionare pe o platforma electronica dedicata si administrata de catre BRM conform cu „Procedura de tranzacţionare a contractelor futures cu activ suport gazele naturale pe piata administrata de Bursa Romana de Marfuri S.A”;
23. Piata produselor produselorforward – Platforma electronica administrata de BRM in acord cu „*Procedura de organizare si functionare a pietei produselor standardizate pe termen mediu si lung administrata de societate Bursa Română de Mărfuri (Romanian Commodities Exchange) S.A ”.*
24. Piata produselor forward cu contraparte – Platforma electronica administrata de BRM in acord *cu „Procedura de tranzactionare pe pietele centralizate de gaze naturale mediu si lung administrate de societate Bursa Română de Mărfuri (Romanian Commodities Exchange) S.A in conditiile utilizarii unei Case de Clearing/Contraparte Centrala”.*
25. Platforma de Clearing – sistemul computerizat care permite înregistrarea Tranzacțiilor, precum și compensarea și închiderea Pozițiilor, precum și alte obligații, administrat de BRM, precum și rețeaua de comunicații care permite interacțiunea între BRM, BRM în calitate de Operator de Piață și MC;
26. Poziție - set de drepturi și obligații aferente unei Tranzacții înregistrate în Platforma de Clearing;
27. Pozitie Neta sau Pozitie Deschisa– reprezinta diferenta intre cumularea tuturor pozitiilor de cumparare si vanzare pe un Contract, valoarea pozitiei nete fiind intotdeauna o valoare pozitiva sau cel putin egala cu zero.
28. Prețul Zilnic de Decontare – preț definit de BRM stabilit prin Instructiune specifica, pornind de la prețurile Activului Suport înregistrate în piețele administrate de BRM;
29. Pret Final de Decontare - preț definit de BRM stabilit prin Instructiune specifica, pornind de la prețurile Activului Suport înregistrate în piețele administrate de BRM;
30. Profit/Pierdere – reprezinta rezultatul financiar obtinut de un MC ca urmare a incheierii de tranzactii si Marcarii Zilnice la Piata in baza Pretului Zilnic de Decontare zilnic si la scadenta in baza Pretului Final de Decontare
31. Programul Zilnic – mod etapizat de desfășurare a unei Zile, incluzând termene de realizare a diferitelor obligații, stabilit de BRM prin Instrucțiune specifică;
32. Regulament – Prezentul regulament care guvernează modul de realizare a Serviciilor de către BRM în calitate de Contraparte Centrală, precum și obligațiile asumate de către MC în legătură cu aceste Servicii;
33. Reprezentant Autorizat – o persoană fizică desemnată să reprezinte cu putere deplină un MC în relația cu BRM, pentru scopul Serviciilor;
34. Servicii – reprezintă un serviciu sau un set de servicii oferite de BRM conform Regulamentului. Aceste servicii pot include înregistrarea Tranzacțiilor, administrarea Garanțiilor, administrarea riscului, compensarea și decontarea, precum și diferite combinații ale obligațiilor BRM;
35. Specificatiile Contract- set de elemente ce definesc drepturile si obligatiile unui MC ca urmare a incheierii unei Tranzactii, definit in „Procedura de tranzacţionare a contractelor futures cu activ suport gazele naturale pe piata administrata de Bursa Romana de Marfuri S.A”
36. Structura Zilnică a Contului – situație analitică a Contului pusă la dispoziția MC de către BRM, cuprinzând Soldul, Limita de Risc, disponibil Tranzacţii/Apel în Marjă,Profitul/Pierderea, Disponibil numerar, Tarife;
37. Tarife – contravaloarea percepută de BRM pentru prestarea Serviciilor. Lista Tarifelor este prevăzută prin Instrucțiune BRM;
38. Tranzacție – o vânzare sau cumpărare a Activului Suport pe baza unui Contract care dă naștere unei Poziții, după înregistrarea în Platforma de Clearing;
39. Website – [www.brm.ro](http://www.brm.ro/);
40. Zi – reprezintă o zi în care Serviciile sunt disponibile.
41. În prezentul Regulament:
42. titlurile și subtitlurile sunt introduse exclusiv pentru a facilita lecturarea Regulamentului și nu vor fi luate în considerare în interpretarea acestuia;
43. singularul termenilor definiți include și pluralul acestora și viceversa, cu excepția cazurilor în care din context ar rezulta contrariul;
44. orice referire la o prevedere statutară sau la legislația aplicabilă include modificările sale la zi, ulterior formei prezentului Regulament.

**Articolul 3 – Contractele admise la sistemul de compensare decontare**

1. MC vor putea beneficia de Servicii în legătură cu următoarele Contracte încheiate pe Piață:

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

➢Luna (interval de livrare – luna);

➢Trimestru (interval de livrare – trimestrul);

➢Sezon gazier rece (interval de livrare – trimestrele IV si I calendaristice);

➢Sezon gazier cald (interval de livrare – trimestrele II si III calendaristice);

➢An calendaristiv (perioada de livrare – anul calendaristic).

1. Contractele pe termen de trimestru, , sezon gazier, și an calendaristic se Cascadează în contracte trimestriale sau lunare, după caz, proces care conduce la posibilitatea retranzacționării Pozițiilor deschise, neajunse la scadență.
2. Contractele vor fi încheiate în momentul în care cererea și oferta MC sunt corelate pe Piață, fără necesitatea încheierii unui contract fizic de vânzare-cumpărare. Termenii și condițiile care guvernează Contractele sunt cele prevăzute de „Procedura de tranzacţionare a contractelor futures cu activ suport gazele naturale pe piata administrata de Bursa Romana de Marfuri S.A”, iar decontarea financiară și garantarea prestațiilor MC se va face conform prezentului Regulament.
3. Toate Contractele enumerate in cadrul prezentului Articol au urmatoarele caracteristici :

– livrare fizica in profil constant zilnic de 1MWh/zi sau multiplu de acesta in Perioada de Livrare

- livrare fizica in „PVT”, conform reglementarilor ANRE pentru Pozitia Neta ramasa la scadenta unui Contract

- perioda de livrare standard nemodificabila , conform Specificatiilor Contractului

1. Modul de determinarea volumului total in MWh de livrat/preluat aferent Contractelor incheiate pe Piata este urmatorul:

Volum pentru 1 Contract = 1MWh/zi \* nr de zile de livrare aferente perioadei de livrare

Volumul pentru „x” Contracte = „x” MWh/zi\* nr de zile de livrare aferente perioadei de livrare

*Unde „x” = nr de MWh de livrat/preluat in fiecare zi a periodei de livrare si „x” este multiplu de 1*

CAPITOLUL II – ADMITEREA MC ÎN SISTEMUL DE COMPENSARE – DECONTARE

**Articolul 4 – Condițiile generale de admitere a MC**

1. În vederea admiterii pentru a beneficia de Servicii, MC trebuie să îndeplinească, la momentul admiterii și/sau pe tot parcursul deținerii calității de MC, după caz, următoarele condiții:
   1. Deținerea calității de participant la Piață;
   2. Semnarea Acordului de Acceptare a MC;
   3. Participarea la Fondul de Garantare;
   4. Existenţa unor condiţii minime tehnice și de resurse umane necesare îndeplinirii obligațiilor din prezentul Regulament;
   5. Plata Tarifului de Membru Compensator.
2. Dosarul de admitere al MC pentru a beneficia de servicii va cuprinde:
   1. copia actului constitutiv al MC;
   2. dovada constituirii Garanțiilor, plății Tarifului de Membru Compensator și vărsării contribuţiilor la Fondul de Garantare;
   3. Acordul de Acceptare a MC semnat.
   4. scrisoarea de numire a Reprezentantului Autorizat.

CAPITOLUL III – DREPTURILE ȘI OBLIGAȚIILE MC

**Articolul 5 - Drepturile MC**

1. MC vor avea următoarele drepturi:
2. Să dobândească calitatea de contraparte a BRM pentru Tranzacțiile înregistrate;
3. Sa retraga pe baza unei cereri scrise fonduri banesti in cuantumul Profitului realizat inregistrat in Cont
4. Să ia parte la următoarele operațiuni:
5. Compensarea/decontarea Pozițiilor;
6. Administrarea Garanțiilor;
7. Închiderea Pozițiilor.
8. Să obțină informații în legătură cu administrarea Pozițiilor proprii și obligațiile asumate față de BRM. Sa aiba acces in fiecare Zi la informatii complete privind situatia zilnica a Contului sau gestionat de BRM pe baza raportului furnizat de BRM.
9. Sa beneficieze de mecanismul de compensare / decontare si gestiune a riscurilor pentru pozitiile asumate prin intermediul calitatii de Contraparte Centrala a BRM care actioneaza in vederea eliminarii riscurilor financiare asociate tranzactiilor MC prin stabilirea unui cadru corespunzator de administrare in baza prezentului Regulament.
10. Sa constate si sa solicite BRM remedierea eventualelor erori privind situatia Contului emisa de BRM si/sau situatia decontarilor in contul Escrow pentru un MC in maxim 24 de ore de la primirea raportului zilnic si/sau evenimentul sesizat privind decontarea. Termenul de solutionare pentru BRM este de 72 ore de la primirea sesizarii si de ajustare corespunzatoare din partea BRM, daca este cazul.
11. Să înceteze unilateral Acordul de Acceptare a MC și, implicit, calitatea de MC, cu un preaviz de 30 de zile.
12. MC vor avea următoarele obligații:
13. Să constituie Garanții, conform prezentului Regulament;
14. Sa depuna fondurile banesti necesare acoperiii Pierderii inregistrate prin Marcarea Zilnica la Piata imediat, dar nu mai târziu de începutul Zilei următoare,
15. Să își îndeplinească obligațiile financiare, incluzând plata soldului negativ derivat din Pozițiile înregistrate și plata Tarifelor aferente Serviciilor;
16. Să răspundă Apelului în Marjă imediat, dar nu mai târziu de începutul Zilei următoare, prin depunerea sumei aferente Apelului în Marjă în Contul de Disponibil. BRM va debita suma aferentă Apelului în Marjă din Contul de Disponibil prin debitare directă.
17. În cadrul activității lor, să urmeze standarde adecvate de conduită, respectiv:
18. vor îndeplini cel mai înalt standard de diligență, integritate și transparență;
19. vor acționa conform celui mai înalt standard de competență profesională;
20. se vor abține de la orice acțiune sau conduită aptă să pericliteze buna funcționare, transparența și credibilitatea activității desfășurate pe Piață si de către BRM conform prezentului Regulament;
21. vor raporta imediat orice situaţie deosebită cu care se confruntă şi care aduce sau ar putea aduce o perturbare în mecanismul de compensare-decontare al acelui MC;
22. se vor asigura că au permanent acces la resurse financiare suficiente pentru a acoperi obligaţiile viitoare ce pot lua naştere în urma Tranzacţiilor.
23. Să dețină înregistrările tehnice ale Tranzacțiilor în mod corect, complet și actualizat și să permită accesul BRM la aceste înregistrări, la cerere, precum și la situațiile financiare auditate ale MC;
24. Să coopereze cu BRM în legătură cu cererea de informații privind situația economică și financiară, în termen de 10 Zile de la solicitare; Cererea de informatii din partea BRM este strict legata de evaluarea bonitatii financiare a unui MC in scopul evaluarii anuale sau periodice efectuate de BRM pentru determinarea bonitatii financiare a MC.
25. Să raporteze imediat orice situație care ajunge la cunoștința MC și care ar putea constitui o încălcare a prezentului Regulament;
26. Să se asigure că orice obligații, plăți, Garanții sau aranjamente ce au legătură cu calitatea de MC nu sunt și nu vor fi în niciun caz dependente sau legate de orice alt contract, încheiat sau care urmează a fi încheiat, nu sunt grevate de nicio sarcină și că nicio terță parte nu poate invoca niciun drept cu privire la acestea;
27. Să asigure îndeplinirea tuturor obligațiilor din prezentul Regulament.
28. MC vor acționa exclusiv în nume propriu. Suspendarea sau excluderea MC nu conduce la exonerarea de obligațiile născute față de BRM.

CAPITOLUL IV – ASPECTE OPERAȚIONALE

**Articolul 6 – Contul MC**

1. Obligațiile asumate de MC se nasc ca urmare a a introducerii de Ordine în Piață înregistrării Tranzacțiilor.
2. Pentru a înregistra Tranzacții, MC vor deschide un Cont în care Tranzacțiile vor fi înregistrate.
3. BRM își asumă calitatea de Contraparte Centrală pentru tranzactiile incheiate pe Piata din momentul inregistrarii unei Tranzacții pe Platforma de Clearing. Acestea sunt inregistrate instant in Platforma de Clearing. In cazul tranzactiilor provenite din Piata Principala momentul inregistrarii in Platforma de Clearing este ulterior momentului incheierii tranzactiei, in functie de cedarea tranzactiei de catre un MC catre BRM.
4. Contul unui MC se caracterizează prin:
5. Soldul Contului, care se debitează sau se creditează la finalul fiecărei Zile, pe baza depunerilor sau retragerilor de fonduri banesti si garantii si a Profitului/Pierderii realizat/realizate ca urmare a Tranzacţiilor efectuate de respectivul MC, precum şi pe baza Marcării Zilnice la Piaţă,.
6. Poziţiile nete/deschise, care reprezintă diferenţa dintre numărul de contracte cumpărate şi vândute, se calculează pe fiecare Contract şi pe baza lor se calculează riscul acoperit prin Marja Initiala pe Contract.
7. Tranzactiile din cadrul Zilei curente si/sau numărul total al Pozițiilor Nete, aferente Tranzacțiilor încheiate, fie în calitate de cumpărător, fie în calitate de vânzător, pe baza căruia se calculează Profitul/Pierderea pe Contract
8. Ordinele înregistrate în Contul MC, care vor fi luate în considerare pentru calculul Poziției Nete, după calitatea pe care MC o va deține în mod potențial în Tranzacție (cumpărător sau vânzător);
9. Numărul Pozițiilor Nete intrate în Perioada de Livrare, aferent Tranzacțiilor încheiate, fie în calitate de cumpărător, fie în calitate de vânzător și ajunse la scadență conform Contractului aferent, în baza căruia se calculează riscul acoperit prin Marja de Livrare.
10. Sumarul la nivel de Cont pe fiecare tip de Contract in parte respectiv Profit/Pierdere cumulat, Marje Initiale cumulate si Marja de Livrare pe Contractul luna in livrare

**Articolul 7 - Pozițiile**

1. În vederea calculării expunerii pentru fiecare MC, fiecare Tranzacție este înregistrată în Conturile ambilor MC părți la respectiva Tranzacție, după Poziția pe care fiecare o deţine în Contract (cumpărător sau vânzător.
2. Ordinele sunt înregistrate în Contul MC după Poziția pe care o va deţine în mod potențial în Contract (cumpărător sau vânzător), până la momentul la care Ordinul este executat (caz în care se aplică prevederile alin. 1 de mai sus) sau anulat (caz în care se anulează și înregistrarea Ordinului ca Poziție în Cont).
3. Pentru fiecare MC, numărul Pozițiilor Nete şi expunerea financiară se calculează Zilnic, separat pe fiecare tip de Contract, înregistrându-se separat pe sensul de vânzare şi pe sensul de cumpărare. Diferenţa dintre numărul de Tranzacții încheiate în calitate de cumpărător și numărul de Tranzacții încheiate în calitate de vânzător în baza aceluiași Contract reprezintă numărul Poziţiilor deschise în respectiva Zi.
4. Până la intrarea în Perioada de Livrare a Contractului pentru care e deschisă o Poziție sau închiderea unei Poziţii, acestea vor fi înregistrate ca deschise din punct de vedere financiar. O poziţie deschisă poate fi închisă prin compensare, înainte de intrarea în Perioada de Livrare, prin înregistrarea unei Tranzacții de sens opus, cu aceeaşi cantitate a Activului Suport, la același preț al Tranzacției şi pentru acelaşi Contract.
5. Pozitiile Nete se vor închide prin compensare prin incheierea de Tranzactii de sens opus, adica tranzactie de cumparare daca Pozitia Neta este pe sensul de vanzare sau tranzactie de vanzare daca Pozitia Neta este pe sensul de cumparare. Pozițiile Nete intrate intrate în perioada de livrare se vor putea închide din punct de vedere fizic doar prin livrarea fizică a Activului Suport, respectiv prin livrarea fizică a Activului Suport pentru MC cu Pozitie Neta de vanzare si prin preluare si plată la Prețul Final de Decontare pentru MC cu Pozitie Neta de cumparare.
6. BRM poate anula o Poziție din propria inițiativă cu informarea prelabila a MC atunci când:
7. Respectiva Poziție rezultă dintr-o problemă tehnică sau o eroare manifestă, în special în situația în care o Tranzacție s-a efectuat la un preț care este evident în afara prețului Pieței;
8. Conform propriei sale decizii rezonabile, in mod justificat si prin punerea la dispozitia a MC a elementelor justificative, în măsura în care consideră că respectiva Poziție a fost deschisă cu încălcarea obligațiilor din prezentul Regulament referitoare la conduita de tranzacționare ori la solicitarea OTS sau a autorităților. Acestă decizie va fi luată cu precădere în situațiile de încălcare a prevederilor Regulamentul (UE) nr. 1.227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie (REMIT), menționate în art. 6 din Regulamentului de constatare, notificare și sancționare a abaterilor de la reglementările emise în domeniul energiei, aprobat prin Ordinul ANRE nr. 62/2013, cu modificările ulterioare. Un ghid orientativ al situațiilor care constituie astfel de încălcări poate fi consultat la https://documents.acer-remit.eu/wp-content/uploads/20190627\_4th-Edition-ACER-Guidance\_4thupdate.pdf.
9. BRM va informa de îndată MC vizați de anularea Pozițiilor.

**Articolul 8 – Compensarea financiară a Tranzacțiilor, decontarea financiara și decontarea operatiunilor fizice**

1. Compensarea financiara a Tranzacţiilor se execută Zilnic, pe baza evidenţei ţinute de BRM pe fiecare MC, în funcţie de Poziţiile deţinute de aceştia. Compensarea conduce la închiderea financiară a Pozițiilor pentru scopul ajustării, în consecință a Marjelor.
2. Compensarea fizică a Pozițiilor se realizează la Scadenta unui Contract, acestea urmând a fi închise din punct de vedere fizic exclusiv prin livrarea/preluarea Activului Suport conform Contractului aferent pe baza Pozitiei Nete intrate in Perioada de Livrare.
3. Decontarea zilnica se face automat in Contul unui MC prin plati si incasari zilnice pe baza incheierii de Tranzactii si Marcarii Zilnice la Piata a Contractelor pe baza Pretului Zilnic de Decontare, în toată Perioada de Tranzacționare.
4. Decontarea zilnica se face in fonduri banesti fiind obligatorie acoperirea Apelului in Marja in fonduri banesti in cazul inregistraii de pierderi. Contrapartea Centrala va emite automat instructiune de direct debit catre Contul de Disponibil al unui MC in situatia in care in Cont nu exista suficiente banesti pentru acoperirea pierderii inregistrate la finalul Zilei.
5. Decontarea finala in Perioada de Livrare se execută pe baza Pozitiei Nete a fiecărui Contract intrat în Perioada de Livrare, pe baza evidenţei ţinute de BRM pe fiecare MC, la Pretul Final de Decontare calculat de BRM la scadenta - ultima zi a Perioadei de Tranzacționare. Decontarea se realizează pe bază Zilnică atat pentru cumparator cat si pentru vanzator, iar factura aferentă decontării se emite lunar, la finalul fiecarei luni de livrare.
6. Decontarea plăților prețurilor conform Tranzacțiilor se execută în Perioada de Livrare, pe baza evidenţei ţinute de BRM pe fiecare MC, în funcţie de Tranzacțiile încheiate de aceştia, pe fiecare tip de Contract. Decontarea se realizează pe bază Zilnică, iar factura aferentă decontării se emite lunar.
7. Nominalizarea catre OTS si obligatii de preluare/livrare a Activului Suport:
8. Nominalizarea către OTS se va face pe baza Tranzacțiilor înregistrate, indiferent de închiderea financiară a Pozițiilor aferente acestora. Responsabilitatea privind operatiunile de livrare fizică și a dezechilibrelor înregistrate față de OTS sunt în sarcina MC. BRM nu își asumă în niciun fel răspunderea legata de potențialele dezechilibre înregistrate față de OTS ca urmare a nepreluării sau nelivrării Activului Suport cauzate de respectivul MC. Riscul de nelivrare fizica, totală şi /sau parţială are loc atunci când Participantul nu livrează cantitatea de gaze naturale tranzacţionată în condiţiile stabilite.

În acest caz, Contrapartea Centrala nu se face garantă pentru nelivrarea fizică, dar reţine garanțiile vânzătorului pentru a putea gestiona aşa numitul „risc de înlocuire” a gazelor naturale nelivrate.

1. În cazul în care, după realizarea tranzacției, vânzătorul nu își onorează obligația de livrare (total sau parțial), Contrapartea Centrala va iniția un proces de Inlocuire a Pozițiilor aferente volumelor nelivrate si va suporta eventualele diferențe de preț, în conformitate cu prevederile Regulamentului..
2. În cazul în care, după realizarea tranzacției, cumpărătorul nu își onorează obligația de preluare (total sau parţial) a volumului de gaze naturale care a făcut obiectul tranzactiei, Contrapartea Centrala va iniția un proces de inlocuire a Pozițiilor aferente volumelor nepreluate si va suporta eventualele diferențe de preț, în conformitate cu prevederile Regulamentului.

### Articolul 9 - Marcarea la Piaţă si disponibilitatea retragerilor de fonduri din Cont pe baza Marcarii Zilnice la Piata

1. Marcarea Zilnica la Piaţă reprezintă actualizarea, pe baza Prețului Zilnic de Decontare, în fiecare Zi, a diferențelor nete (favorabile și nefavorabile) pentru fiecare Tranzactie incheiata in Ziua curenta si/sau fiecarei Pozitii Nete provenite din Ziua imediat anterioara, astfel:

* La finalul fiecarei Zile, fiecare Tranzactie efectuata in respectiva Zi este evaluata prin înmulțirea diferenţei dintre preţul Tranzacției și Prețul Zilnic de Decontare din Ziua Curenta pentru Contractul aferent Tranzacției, cu numarul de Contracte incheiate prin Tranzactie si cantitatea Activului Suport aferenta fiecărui Contract Futures. In cazul unei valori pozitive se inregistreaza un profit, iar in cazul unei valori negative se inregistreaza pierdere la nivelul Contului.
* La finalul fiecarei Zile, se reevalueaza Pozitiile Nete provenite din Ziua imediat anterioara, prin inmultirea diferentei dintre Pretul Zilnic de Decontare al Zilei curente si Pretul Zilnic de Decontare al Zilei anterioare, cu numarul de Pozitii Nete provenite din Ziua anterioara si cu cantitatea Activului Suport aferenta fiecarui Contract Futures. In cazul unei valori pozitive se inregistreaza un profit iar in cazul unei valori negative se inregistreaza pierdere la nivelul Contului.

1. Marcarea Zilnica la Piaţă a valorilor pozitive si prin urmare a profitului realizat tine cont de sensul Pozitiei Nete si al Tranzactiei înregistrate constand in crestere de pret pentru un cumparator si al scadere de pret in cazul unui vânzător.
2. Marcarea Zilnica la Piaţă a valorilor negative si prin urmare a pierderii realizate tine cont de sensul Pozitiei Nete si al Tranzactiei inregistrate, constand in scadere de pret pentru un cumparator si al crestere de pret in cazul unui vânzător.
3. La nivelul Contrapărții Centrale la finalul fiecarei Zile, atat la nivel de Contract, cat si la nivelul cumulat al tuturor Contractelor, va exista o egalitate perfecta intre profiturile si pierderile inregistrate in Conturile cumulate a tuturor MC.
4. Profitul realizat se marcheaza la finalul unei Zile si poate fi eliberat la cerere in limita Soldului Disponibil incepand cu Ziua urmatoare înregistrării acestuia; pierderea realizata va fi acoperita in fonduri banesti de MC cel tarziu in Ziua imediat urmatoare Marcarii Zilnice la Piata.
5. Orice obligatii legale legate de regimul de impozitare al profitului sau pierderii din tranzactionare si/sau Marcare Zilnică la Piata cad exclusiv in sarcina MC.

**Articolul 10 - Marjele**

1. Marjele sunt datorate ca urmare a obligațiilor asumate de către MC față de BRM, incluzând deschiderea de Poziții, și au ca scop acoperirea riscului BRM în cazul în care obligațiile derivate din respectivele Poziții nu sunt îndeplinite.
2. Marjele sunt de următoarele tipuri:
3. Marja Inițială;
4. Marja de Variație sau Profit/Pierdere
5. Marja de Livrare Fizică.
6. Marjele sunt acoperite prin intermediul Garanțiilor constituite de către MC în favoarea BRM.
7. Marjele sunt compensate, în funcție de criteriile prevăzute în prezentul Regulament, în scopul ajustării Garanțiilor la riscul tranzacțional al MC.

**Articolul 11 – Marja Inițială și compensarea acesteia**

1. Valoarea de referință a Marjei Inițiale pe fiecare Contract este stabilită de BRM pe criterii statistice în funcție de riscul și de volatilitatea prețului fiecărui Contract și are o valoare fixă în lei. Această valoare este calculată și publicată de BRM pentru fiecare Contract, și este recalculată și publicată lunar. În cazuri de volatilitate ridicată sau modificări semnificative de preț, valoarea se va recalcula la nivel săptămânal. Valorile Marjei Inițiale sunt comunicate prin Instrucțiuni.
2. Marja Inițială se reține automat la momentul lansării unui ordin de tranzacționare pe Piață până la momentul în care ordinul este executat sau anulat. Marja Inițială în acest caz se obține prin înmulțirea numărului Contractelor care fac obiectul Ordinului de tranzacționare lansat cu Valoarea de referință a Marjei Inițiale, aplicabilă Contractului respectiv.
3. Daca ordinul este executat, realizându-se o Tranzacție, Marja Inițială se menține pe toată perioada în care există Poziții deschise pe un Contract, și apoi pentru întrega Perioadă de Livrare aferentă Contractului.
4. Pentru fiecare MC, se va efectua, la nivelul fiecărui Contract, compensarea între Pozițiile de sens opus, Marja Inițială fiind calculată și solicitată în raport de Pozițiile deschise.
5. Marja Inițială se obține prin înmulțirea numărului Pozițiilor deschise cu Valoarea de referință a Marjei Inițiale, aplicabilă Contractului respectiv.
6. Marja Inițială aferentă unui tip de Contract nu se compensează cu Marja Inițială aferentă altui tip de Contract.
7. BRM va calcula, pentru fiecare Cont în parte Marja Inițială cumulată, ca sumă a Marjelor Inițiale aferente diferitelor Contracte.
8. În cazul în care numărul Pozițiilor deschise pe un Contract este zero (0) sau nu există Tranzacții aferente unui Contract nu se va calcula Marja Inițială valoarea acesteia fiind implicit 0 (zero).

.

**Articolul 12 – Marja de Variație sau Profitul/Pierderea realizata**

1. Marja de Variație se calculează pentru MC doar pentru perioada cuprinsă între Ziua înregistrării unei Tranzacții în Platforma de Clearing și Ziua anterioară Perioadei de Livrare
2. La nivelul fiecărui Contract se va efectua o Marcare Zilnică la Piață pentru fiecare Tranzacție încheiată prin compararea prețului fiecărei Tranzacții cu Prețul Zilnic de Decontare din Ziua încheierii Tranzacției, rezultând o expunere pozitivă, adica profit sau negativă, adica pierdere în funcție de sensul Tranzacției (cumpărare sau vânzare) și diferența pozitivă sau negativă a prețului Tranzacției față de Prețul Zilnic de Decontare.
3. La nivelul fiecărui Contract se va efectua o Marcare Zilnică la Piață pentru fiecare Pozitie Neta prin compararea Prețului Zilnic de Decontare al Zilei curente cu Pretul Zilnic de Decontare al Zilei precedente, rezultând o expunere pozitivă, adica profit sau negativă, adică pierdere, în funcție de sensul Pozitiei Nete (cumpărare sau vânzare) și diferența pozitivă sau negativă dintre Prețul Zilnic de Decontare al Zilei curente fata de Pretul Zilnic de Decontare al Zilei precedente.
4. Expunerea calculată conform alin. 2 si 3 pentru fiecare Tranzacție si Pozitie Neta se va înmulți cu cantitatea in MWh a Activului Suport tranzacționat în baza respectivului Contract, si se va cumula, rezultand Profit sau Pierdere la pentru respectivului Contract.
5. Pentru determinarea Marjei de Variație pe toate Contractele, materializata prin Profit sau Pierdere la nivelul Contului MC la finalul Zilei, se va realiza suma algebrică a Profitului si Pierderii per Contract calculata conform alin.3.
6. Profitul rezultat se va inregistra in Soldul Contului MC si poate fi eliberat la cerere MC prin transfer bancar incepand cu Ziua următoare inregistrarii acestuia si in limita Soldului Disponibil caz in care Soldul Disponibil exprimat in fonduri banesti va fi diminuat corespunzator.
7. Profitul rezultat la finalul Zilei conduce automat la cresterea Soldului Contului MC exprimat in fonduri banesti si a Limitei de tranzactionare a respectivului MC pentru Ziua urmatoare, cu cuantumul acestuia pana la Marcare Zilnica la Piata ziua urmatoare, in conditiile in care nu este solicitata retrageri de fonduri banesti din Cont de catre MC.
8. Pierderea rezultata se va inregistra in Soldul Contului MC si trebuie acoperita prin fondurile banesti existente in Contul MC.
9. In cazul in care fondurile banesti sunt insuficiente pentru a acoperi pierderea se va emite Apel in Marja si instructiune de debitare directa catre Contul MC la finalul Zilei, cu obligatie de acoperire pentru Ziua imediat urmatoare.

**Articolul 13 - Marja de Livrare Fizică și compensarea acesteia**

1. Marja de Livrare Fizica se calculeaza si retine pentru maxim o perioda de o luna calendaristica, la nivel Contractului cu perioda de livrare luna calendaristica. In cazul Contractelelor cu perioade de livrare mai mare de o luna calendaristica Marja de Livrare Fizica va fi aplicabila doar dupa Cascadarea respectivului Contract la nivel de maxim o luna de caledaristica in orice moment din cadrul Perioadei de Livrare.
2. Marja de Livrare Fizică se calculeză și se aplică cu două (2) Zile înainte de începutul Perioadei de Livrare. Aceasta se menține pe toata Perioda de Livrare, fiind eliberată progresiv în Perioada de Livrare, în funcție de diminuarea riscurilor, conform Instrucțiunii specifice a BRM.
3. Marja de Livrare Fizică se calculează prin înmulțirea valorii de referință a Marjei Inițiale aplicabile la momentul calculului pentru respectivul Contract cu un multiplicator de risc egal cu doi (2) pentru Pozițiile deschise intrate în Perioda de Livrare pe Contractul respectiv și cu numărul total al Pozițiilor deschise aferente respectivului Contract.
4. Cuantumul Marjei de Livrare Fizică pe Contract precum si valoarea eliberata pe baza zilnica este evidentiata in Contul MC pentru Contractul lunar aflat in Perioada de Livrare.

### Articolul 14 - Calculul soldului Contului

Pentru plasarea unui Ordin sau înregistrarea unei Tranzacții în Cont, este obligatoriu ca Soldul Contului să permită acoperirea rulajelor rezultate din execuţia Contractelor asupra Limitei de Risc, plus Tarifele aferente executării Tranzacţiei aferente respectivului Contract. Elemente detaliate ale Contului sunt detaliate prin Instrucțiune.

Situaţia zilnică a contului are 7 componente si se emite la finalul Zilei:

1) **Sold** = 1.1. + 1.2

1.1. **Numerar:** depuneri in Cont - retrageri de sume din Cont ± Profit/Pierdere Cont

1.2. **Garantii:** scrisoare de garantie bancara.

2) **Limita de risc** = suma riscurilor tuturor Poziţiilor Deschise formata din Marja Initiala si Marja de Livrare Fizica, cumulat, la nivelul Contului

**3) Disponibil tranzacţii/Apel în marjă** = (1) - (2); valoarea disponibilă pentru iniţierea de noi poziţii deschise ( > 0) / valoarea apelului în marjă (<0);

**5) Disponibil numerar lei** *=* (3) - 1.2; suma în lei disponibilă pentru retragere. Disponibilul numerar se calculează numai în situaţia în care pentru Contul respectiv se înregistrează disponibil tranzacţii.

**6) Garantie depusă/retrasă** = depuneri si retrageri de garantii efectuate de un MC

**7)Garantiile eliberate din Marja de Livrare Fizica =** valoarea garantiei deblocate in perioada de livrare pe baza zilnica

### Articolul 15 – Disponibilul Tranzacții/Apelul în marjă

1. Pe perioada dintre înregistrarea unei Tranzacții și Perioada de Livrare se modifică Marja de Variație în funcţie de variaţia Prețului Zilnic de Decontare, afectând soldul Contului. BRM urmăreşte ca în această perioadă soldul Contului sa nu scadă sub Limita de Risc.
2. În cazul în care suma dintre soldul Contului şi Limita de Risc este negativă, MC va avea obligația să depună efectiv în Contul de Disponibil, până cel târziu la începutul Zilei următoare, o sumă suplimentară pentru a suplimenta valoarea Soldului Contului cel puțin până la valoarea Limitei de Risc, denumită Apel în Marjă. Suma aferentă Apelului în Marjă va fi debitată prin debit direct de către BRM.
3. Limita de Tranzacționare, respectiv Apelul în Marjă se calculează pentru întregul sold al Contului MC şi include rezultatele marcării zilnice la piaţă a Poziţiilor tuturor Tranzacțiilor înregistrate în respectivul Cont. Limita de Tranzacţionare, respectiv Apelul în Marjă este precizat(ă) la finalul Zilei în raportul zilnic de tranzacţionare furnizat de BRM catre MC.
4. În situaţia în care un cont al unui MC înregistrează Apel în Marjă, iar MC nu răspunde la Apelul în Marjă în termenul prevăzut la alin. (2), BRM are dreptul de a anula ordinele din Piata si închide forţat Poziţiile deschise ale MC aflat în această situaţie, fără alte notificări.
5. Pe durata existenţei Apelului în Marjă, Platforma de Clearing nu va mai permite MC respectiv să introduca noi ordine si sa înregistreze noi Tranzacții, doar să anuleze ordine si sa închidă Poziții deschise. Pentru a înregistra noi Tranzacții, MC va trebui să răspundă Apelului în Marjă sau să își micşoreze expunerea sub Limita de Risc prin închiderea de Poziţii deschise.
6. BRM este responsabilă cu aplicarea măsurilor referitoare la Apelul în Marjă. Nerespectarea obligației de a răspunde Apelului în Marjă îndreptăţeşte BRM să suspende respectivul MC din sistemul de compensare-decontare.
7. Apelul în Marjă al unui MC nu poate fi acoperit de către BRM prin folosirea Marjelor depuse de către alţi MC.
8. Apelul in Marja poate surveni in urmatoarele situatii:

- inregistrarea de pierderi ca urmare a incheierii de tranzactii sau a evolutiei defavorabile a Pretului Zilnic de Decontare, proces repetitiv cu o cadenta zilnica;

– inregistrarea de deficit de garantii ca urmare a calcularii si solicitarii cresterii de garantii determinate de intrarea in Perioada de Livrare a unui Contract, proces repetitiv cu o cadenta lunara;

– inregistrarea de deficit de garantii ca urmare a cresteri valorii nominale a Marjei Initiale conform Regulamentului si Instructiunii specifice, procedura fiind ocazionala.

**Articolul 16 - Transferul de sume din și în Cont**

1. MC poate dispune de sumele reprezentând Soldul Contului, respectiv de Garanții, conform dispozițiilor prezentului Regulament. Suma maximă ce poate fi retrasă din cont este egală cu Disponibilul numerar lei, calculată zilnic conform precizărilor de la Articolul 14 şi precizată expres în structura Zilnică a Contului.
2. Transferurile se vor realiza între conturile precizate în Acordul de Acceptare a MC.
3. Trimiterea de ordine de plată false sau anularea transferului după vizarea ordinelor de plată de către banca MC duc la respingerea pe viitor a acestei modalităţi de alimentare a contului pentru respectivul MC și la sancționarea acestuia conform prevederilor prezentului Regulament.
4. Trimiterea de către un MC, ca răspuns la Apelul în Marjă, de ordine de plată false sau anularea transferului efectuat, determină suspendarea accesului la Platforma de Clearing, însoţită de închiderea forţată a Poziţiilor acoperite de respectivul ordin de plată.
5. Pozițiile deschise în temeiul Tranzacțiilor ce au fost înregistrate pe baza unei alimentări neconfirmate vor fi închise forţat de către BRM, imediat ce se constată că transferul bancar nu a fost efectuat, iar suma respectivă va fi retrasă din Cont. Toate consecinţele acestei acţiuni și orice răspundere față de terți sunt asumate, în acest caz, de MC respectiv.
6. Alimentările şi retragerile din Cont sunt considerate efectuate în momentul confirmării primirii sumelor în Cont, respectiv momentul trimiterii lor către bancă. Aceste operațiuni sunt finale, MC neavând dreptul la niciun fel de recurs, iar BRM neavând nicun fel de răspundere, față de eventualele operațiuni efectuate în mod defectuos sau eronat. MC are dreptul la o reevaluare si in cazul descoperii de erori care au afectat financiar contul MC-ului , ambele parti fiind responsabile cu gasirea unor solutii eficiente, astfel incat MC si BRM sa nu aiba pierderi financiare nejustificate legate de alimentari si retrageri.
7. Contul MC nu este purtător de dobândă.
8. În cazul în care MC nu transmit formularele pentru retrageri și alimentări în Cont până la orele limită şi în condiţiile specificate în Programul Zilnic, BRM are dreptul de a nu efectua în acea Zi operaţiunile solicitate.

**Articolul 17 - Raportul zilnic**

1. La sfârşitul fiecărei Zile, fiecare MC are acces, la rapoarte de confirmare şi structura Zilnică a Contului ce vor fi furnizate de BRM prin e-mail, la adresa precizată în Acordul de Acceptare a MC.
2. Structura Zilnică a Contului va fi disponibilă și actualizată chiar dacă MC nu a efectuat nici o operaţiune în Ziua respectivă, pe baza marcării la piaţa a Poziţiilor deschise deţinute de acesta, care afectează componentele Contului.
3. Obiecţiunile referitoare la Structura Zilnică a Contului dintr-o anumită Zi vor fi trimise BRM cel târziu până la începutul Zilei următoare. În cazul în care nu se primesc obiecţiuni în acest termen, datele din Structura Zilnică a Contului se consideră definitive şi atrag răspunderea MC în legătură cu obligaţiile ce decurg din acestea, BRM fiind exonerată de orice răspundere
4. Structura Zilnică a Contului precum și celelalte rapoarte furnizate de BRM se vor stabili prin Instrucțiune specifică emisă de BRM.

**Articolul 18 - Prețul Zilnic de Decontare si Pretul Final de Decontare**

**Pretul Zilnic de Decontare**

1. Prețul Zilnic de Decontare se calculează pentru fiecare Contract.
2. Prețul Zilnic de Decontare este determinat de BRM conform algoritmilor specifici. În funcție de lichiditatea Pieței, Prețul Zilnic de Decontare se poate calcula și prin raportare la celelalte piețe administrate de BRM sau cotatii externe pentru Contracte similare, pentru a se realiza un calcul adecvat al prețului Activului Suport.
3. În situatii considerate exceptionale precizate prin instructiune, in cazul în care Prețul Zilnic de Decontare al unei Zile variază cu peste 5% față de Prețul Zilnic de Decontare al Zilei precedente sau fata de preturile medii recente inregistrate pe piata contractelor forward a BRM din maxim ultimele 10 sedinte de tranzactionare, Prețul Zilnic de Decontare va fi ajustat in mod exceptional de către BRM.
4. Modalitatea de ajustare exceptionala si modul de calcul va fi pusa la dispozitia MC pe website-ul BRM si transmisa pe email MC in Ziua ajustarii. In orice situatie pretul ajustat de catre BRM se va incadra intr-un interval de maxim 10% variatie fata de Pretul Zilnic de Decontare a Zilei precedente,

Algoritmul de calcul al Pretul Zilnic de Decontare se stabileste prin Instructiune specifica.

1. În cazul în care un Contract nu a fost niciodată tranzacționat pe Piață, Prețul Zilnic de Decontare nu se calculează pentru respectivul Contract, cu exceptia Contractelor pe care sunt preluate Pozitii din procesul de Cascadare.

**Pretul Final de Decontare**

1. Pretul Zilnic Decontare din ultima zi a Perioadei de Tranzactionare a unui Contract devine Pret Final de Decontare.
2. Pretul Final de Decontare este pretul la care se va efectua livrarea contra plata pentru Pozitia Neta a unui MC intrata in Perioada de Livrare.
3. Algoritmul de calcul al Pretului Final de Decontare este stabilit prin Instructiune.

**CAPITOLUL V - RESURSELE FINANCIARE LA DISPOZITIA BRM**

**Articolul 19 – Folosirea resurselor existente la dispozitia BRM pentru acoperirea obligațiilor MC**

1. În cazul neîndeplinirii obligaţiilor unui MC, BRM va folosi toate resurse bănești aflate la dispoziția BRM pentru acoperirea obligaţiilor acestuia, în acelaşi timp cu diminuarea acestor obligaţii, prin închideri de Poziţii deschise. Resursele bănești vor fi folosite numai după închiderea forţata a tuturor Poziţiilor deschise deţinute de MC.
2. BRM va acoperi obligațiile financiare neonorate de către MC din resursele bănești reglementate conform prezentului articol.
3. Resursele băneşti pentru acoperirea obligaţiilor unui MC se constituie din următoarele și vor fi folosite în această ordine:
4. Marjele depuse de MC;
5. Contribuţia individuală a MC la Fondul de Garantare;
6. Contribuţiile celorlalţi MC la Fondul de Garantare
7. Contributia BRM la Fondul de Garantare, în valoare de 3.000.000 de EURO.
8. În cazul folosirii resurselor prevăzute la alin. (2) para. (iii) de mai sus:
9. fiecare MC a cărui contribuţie a fost utilizată pentru acoperirea obligaţiilor unui alt MC va fi notificat să reconstituie această contribuţie la Fondul de Garantare, în termen de 10 zile de la notificare. Noua contribuţie depusă nu va fi folosită pentru acoperirea obligaţiilor care au generat folosirea iniţială a Fondul de Garantare;
10. MC responsabil de neonorarea obligației care a generat folosirea contribuției altor MC la Fondul de Garantare va avea obligația să ramburseze sumele folosite pentru acoperirea obligaţiilor sale în termen de 48 de ore și i se va suspenda automat accesul la Platforma de Clearing. În cazul în care respectivul MC nu rambursează sumele folosite pentru acoperirea obligaţiilor sale în termenul prevăzut mai sus, acestuia îi va fi retras accesul la sistemul de compensare-decontare, iar BRM va efectua toate demersurile legale necesare pentru recuperarea de la MC a sumelor utilizate din Fondul de Garantare.

**Articolul 20 – Fondul de Garantare**

1. Fondul de Garantare este constituit în conformitate cu prevederile legale, în vederea asigurării resurselor necesare bunei funcţionări a mecanismului de compensare-decontare a Tranzacţiilor. Fondul de Garantare este administrat de către BRM. BRM poate constitui Fondul de Garantare la un moment ulterior lansării Serviciilor.
2. Fondul de Garantare reflectă răspunderea solidară a MC. MC sunt obligaţi să participe la constituirea resurselor financiare ale Fondului de Garantare.
3. Resursele financiare ale Fondului de Garantare se constituie prin contributia MC si a BRM, in mod cumulativ. BRM contribuie la Fondul de Garantare printr-o contribuție inițială proprie în valoare de 3.000.000 Euro. Contribuțiile MC la constituirea resurselor financiare ale Fondului de Garantare vor fi luate in calcul si agreate începând cu 01.01.2022. Resursele financiare ce trebuie constituite de catre MC la fondul de garantare vor fi detaliate printr-o Instructiune specifica ce va fi publicata spre consultare publica pana la data de 01.10.2021.
4. Fondul de garantare nu va fi folosit pentru acoperirea Apelurilor în Marjă sau a Tarifelor.
5. Contribuţia individuală a unui MC la Fondul de Garantare se restituie acestuia în cazul retragerii definitive din sistemul de compensare-decontare al BRM, după închiderea tuturor Poziţiilor deschise şi acoperirea tuturor obligaţiilor rezultate din Tranzacții.

**CAPITOLUL VI – MĂSURI ÎN CAZ DE DISFUNCȚIONALITATE A ACTIVITĂȚII**

Articolul 21 - Limitele răspunderii BRM

1. BRM nu va răspunde pentru niciun fel de prejudiciu suferit de MC ca urmare a:
2. Condițiilor defavorabile de piață, riscului comercial, cazului fortuit, forței majore, întreruperii, suspendării sau excluderii de la tranzacționare a unui Contract, atunci când acestea sunt realizate conform prerogativelor BRM prevăzute în prezentul Regulament;
3. Aplicării prevederilor prezentului Regulament;
4. Problemelor tehnice, incluzând, fără limitare, probleme legate de furnizarea curentului electric sau serviciilor de Internet sau alte situații în afara controlului BRM care pot afecta funcționalitatea Platformei de Clearing;
5. Eventualelor modificări legislative sau decizii ale autorităților publice care ar conduce la întreruperea Serviciilor.

2. Fără a aduce atingere posibilității de suspendare sau excludere conform prezentului Regulament, MC sunt responsabili pentru orice prejudicii determinate de încălcarea de către aceștia a prevederilor prezentului Regulament.

3. MC nu au dreptul, în nicio circumstanță, să refuze să își respecte obligațiile și nu vor putea opune în acest sens niciun fel de excepții, compensări sau alte drepturi sau pretenții similare, izvorâte din orice act juridic, împotriva BRM și/sau a altor MC.

1. Garanțiile nu asigură în mod necesar livrarea fizică a Activului Suport, care cade exclusiv în sarcina MC, asigurând în schimb Inlocuirea Poziției de către Contrapartea Centrala, în baza prezentului Regulament.
2. Anularea unei tranzactii *conform Procedurii de tranzacţionare a contractelor futures cu activ suport gazele naturale pe piata administrata de Bursa Romana de Marfuri S.A* implica retragerea rolului de Contraparte Centrala pentru BRM. .
3. Pentru evitarea oricărui dubiu, limita răspunderii BRM pentru orice pretenții derivate din activitatea realizată conform prezentului Regulament, indiferent de natura sau titlul acestora, nu va depăși valoarea Contribuției BRM la Fondul de Garantare.

**Articolul 22 – Neîndeplinirea obligațiilor MC**

1. În cazul în care un MC nu își îndeplineşte obligaţiile financiare aferente Contractelor, BRM va prelua controlul asupra Contului şi va trece la închiderea forţată a Poziţiilor din Cont, până la nivelul acoperirii obligaţiilor acelui MC.BRM va folosi sumele rezultate din închiderea forţată a Poziţiilor şi cele existente în Cont pentru a acoperi obligaţiile existente.
2. Închiderea forţată a Poziţiilor se va realiza prin efectuarea de către BRM de Tranzacţii până la încadrarea în Limita de Risc. Tranzacțiile se vor realiza fără a ţine cont de preţ şi timpul de execuţie, singurul obiectiv al BRM fiind reîncadrarea în Limita de Risc. În cazul în care soldul Contului devine negativ, BRM va închide forţat Poziţii până la lichidarea tuturor poziţiilor deţinute de respectivul MC.
3. Pierderile înregistrate de MC în urma închiderii forţate a Poziţiilor deţinute se suportă în totalitate de acesta.
4. În cazul în care sumele rezultate de pe urma închiderii forţate a Poziţiilor, împreună cu cele existente în acel moment în Cont nu sunt suficiente pentru stingerea obligaţiilor, răspunderea MC nu se va limita la valoarea activelor constituite ca Garanție, BRM urmând a avea dreptul să recupereze întreg prejudiciul suferit, în instanțele de judecată, conform dreptului comun.

**Articolul 23 – Încălcarea de către MC a prevederilor Regulamentului**

1. Încalcarea de catre un MC a prevederilor Regulamentului va fi incidenta atunci cand va exista o neexecutare sau o executare defectuoasă ori frauduloasă a obligațiilor conform prezentului Regulament, sau dacă există o situație care să indice faptul ca MC nu poate, sau nu va putea să se conformeze în viitor cu obligațiile sale față de BRM.
2. Fără a aduce atingere caracterului general al alin. 1, următoarele situații vor constitui încălcări ale Regulamentului:
   1. deschiderea procedurii sau existența celorlalte proceduri prevăzute în Legea nr. 85/2014 privind procedurile de prevenire a insolvenței și de insolvență orice situație care, conform legii, determina incapacitatea generală a MC de a respecta obligațiile financiare;
   2. orice sarcină, sechestru sau procedură de executare silită aplicabilă unei părți semnificative a activelor MC care să determine insolvabilitatea și/sau starea de insolvență a acestuia;
   3. neîndeplinirea obligației de a livra Activul Suport, conform Contractelor încheiate.
3. În cazul unei încălcări a prevederilor Regulamentului, BRM poate adopta oricare dintre măsurile descrise la Articolul 25 în cazurile în care acest lucru este necesar pentru a proteja funcționarea normală a Compensării și a Decontării pozițiilor.

**Articolul 24 – Circumstanțe excepționale**

Atunci când circumstanțele o justifică, inclusiv volatilitatea neobișnuită a prețurilor sau orice altă situație care afectează funcționarea normală a Serviciilor sau a Pieței, BRM poate, pe langă alte acțiuni posibile în baza competențelor conferite în mod expres de Regulament, reglementările Pieței și legea aplicabilă:

* 1. Să interzică unui MC să înregistreze Tranzacții, să deschidă Poziții sau să își asume responsabilități suplimentare și să își sporească expunerea la risc;
  2. Să determine reducerea expunerii la risc a unui MC, prin închiderea sau deschiderea unor noi Poziții;
  3. Să preia controlul asupra Contului unui MC;
  4. Să determine inființarea sau consolidarea Marjelor unui MC, în cursul unei Zile;
  5. Să stabilească sau să definească prețuri de referință diferite de cele stabilite în Regulament și Instrucțiuni;
  6. Să rețină plațile decontărilor financiare datorate;
  7. Să ia orice masură necesară pentru a proteja integritatea, buna funcționare, securitatea și transparența Serviciilor sau a Pieței;
  8. Să întrerupă Serviciile, chiar și în situația existenței unor poziții deschise.

**CAPITOLUL VII – SUPRAVEGHERE ȘI SANCȚIUNI**

**Articolul 25 - Supraveghere**

1. Fără a aduce atingere prerogativelor acordate de legea aplicabilă și de regulamentele Pieței, BRM va monitoriza operarea normală și transparența activității de compensare și decontare și obligațiile MC asociate acestora, și va implementa măsurile necesare detectării și prevenirii acțiunilor frauduloase sau ilicite ale MC.
2. BRM va raporta de îndată către ANRE aspectele sau situațiile care sunt apte de a încălca prevederile și principiile legilor aplicabile.

**Articolul 26 - Sancțiuni**

1. BRM va putea aplica următoarele sancțiuni în cazul încălcărilor Regulamentului sau neîndeplinirii obligațiilor MC:
2. Avertisment;
3. Suspendarea pe o perioadă de până la șase (6) luni;
4. Retragerea calității de MC.
5. Natura și durata sancțiunilor va fi stabilită de BRM în funcție de gravitatea, caracterul repetitiv, prejudiciile create, câștigul injust dobândit prin acțiunile comise.
6. BRM va sancționa MC pentru neonorarea obligației de livrare fizică a Activului Suport cu suspendarea pentru o perioada de minimum 6 luni. Perioada efectivă de suspendare va fi stabilită către Consiliul de Administrație al BRM, în funcție de gravitatea abaterii, pe baza unor criterii precum valoarea tranzacției neonorate, caracterul repetat al abaterii, coroborarea cu alte abateri, precum lipsa răspunsului la Apelul în Marjă.
7. În cazul suspendării unui MC, BRM va interzice acestuia deschiderea de noi Poziţii pe toate conturile sale.

**CAPITOLUL VIII – Dispoziţii tranzitorii şi finale**

**Articolul 27 – Dispoziții Tranzitorii și Finale**

1. Prezentul Regulament este elaborat și poate fi modificat de către BRM. Prezentul Regulament, precum şi modificările şi completările ulterioare vor fi puse în consultare publică cu MC și vor fi publicate pe Website cu cel puţin 20 zile înainte de data intrării lor în vigoare.
2. Prezentul Regulament este detaliat prin Instrucțiuni ale BRM emise în legătură cu aspectele tehnice ale proceselor descrise în prezentul Regulament.
3. Instrucțiunile BRM sunt obligatorii pentru MC cel mai devreme din Ziua imediat urmatoare publicării lor pe Website. MC vor fi informati privind data efectiva a intrarii in vigoare aceasta putand fi si o data ulterioara zilei urmatoare..
4. In mod exceptional Instructiunile 3, 7 si 8 privind Tarifele percepute, Pretul Zilnic de Decontare si Pretul Final de Decontare vor fi publicate cu cel putin 10 zile lucratoare anterior intrarii in vigoare.
5. Instructiunile se publica pe website-ul BRM si se comunica pe adresa de email MC in Ziua publicării pe website.
6. Normele cuprinse în prezentul Regulament se completează în mod corespunzător cu prevederile legii aplicabile precum și cu regulamentele și procedurile ce guvernează funcționarea Pieței.

**Opis Instrucțiuni BRM de detaliere a Regulamentului**

1. Instrucțiune privind **Garanțiile destinate acoperiri riscurilor financiare**
2. Instrucțiune privind stabilirea **Programului Zilnic**
3. Instrucțiune privind stabilirea **Tarifelor aferente Serviciilor**
4. Instrucțiune privind determinarea **Valorilor Marjei Inițiale**
5. Instrucțiune privind **Marja de Livrare Fizică**
6. Instrucțiune privind elementele **Structura Zilnica a Contului și rapoartele furnizate de BRM catre MC**
7. Instructiune privind **Pretul Zilnic de Decontare**
8. Instrucțiune privind **Pretul Final de Decontare**